Commission des Écritures et du Livre

Li Comission des Scrijhaedjes et do Live (e francès, li Commission des Écritures et du Livre), c' est ene institucion k' a stî metowe so pî pal Federåcion Walonreye-Brussele e 2019, po dner å Govienmint des avizes so les dmandes di subzides.

C' est ene des institucions k' a replaecî l' vî Consey des Lingaedjes do Payis, mins ele ni s' ocupe nén d' consyî l' Govienmint so les kessions d' politike linwistike (çoula, asteure, c' est l' role do Consey do Lingaedje francès, des Lingaedjes do Payis et des Politikes linwistikes).

Li Comission est cpårteye e diferinnès tropes ki boutnut tchaeke so ene sôre di dmandes. On lome ces tropes des « sessions ». I gn e-n a set :
 Li session des belès-letes e francès
 Li session des bindes d' imådjes
 Li session des lives d' imådjes et des lives pol djonnesse
 Li session des lingaedjes do payis
 Li session do francès lingaedje
 Li session « spårdaedje » (Session Diffusion, e francès)
 Li session « edicion »

Les dmandes po on pordjet e walon sont todi studieyes pal session des lingaedjes do payis, minme si c' est po fé ene binde d' imådjes u on live pol djonnesse. Les mimbes del session dinnut leu-z advize, mins c' est todi l' minisse del culteure ki decide di dner on subzide.

C' est eto l' session des lingaedjes do payis ki relét les mimbes des djuris des pris del Federåcion Walonreye-Brussele, mins i fåt todi kel minisse fouxhe d' acoird avou l' lisse des djurés.

Li fonccionaire responsåve del session des lingaedjes do payis del Comission des Scrijhaedjes et do Live a d' abôrd stî Alix Dassargues (2019-2021), pwis Julien Noël (dispu 2022).

 Sacwants mimbes del comissionhttps://www.gallilex.cfwb.be/document/pdf/50211_000.pdf 
 Bruno Delmotte
 Joseph Dewez
 Jean-Luc Fauconnier
 Baptiste Frankinet
 Michèle Herlin
 Annie Rak

 Hårdêyes difoûtrinnes 
  Les advizes del Comission des Scrijhaedjes et do Live
  Dressêye des lingaedjes do payis

 Sourdants 

Categoreye:Politike bedje
Categoreye:Federåcion Walonreye-Brussele